Schiphol weens valse 'kaping' gesluit | Netwerk24
Die Schiphol-lughawe in Amsterdam is tydelik gesluit nadat 'n vlieënier per ongeluk laat weet het sy vliegtuig word gekaap. Foto: Reuters
Die Schiphol-lughawe in Amsterdam, Nederland, is Woensdag tydelik gesluit nadat 'n vlieënier per ongeluk 'n kapingswaarskuwingsein geaktiveer het.
Die vlieënier het per ongeluk 'n alarmsein in die stuurkajuit geaktiveer wat aandui dat 'n vliegtuig gekaap word of dat daar 'n gyselaarsdrama is, waarna die lughawe gesluit is.
Air Europa het getwiet dat dié alarm per ongeluk geaktiveer is, waarna hulle passasiers in kennis gestel het dat niks gebeur het nie.
"Niks het gebeur nie, al die passasiers wag om te vlieg. Ons is so jammer," lui die verklaring.
Dele van die lughawe is ontruim, sowel as die treinstasie. Die nooddienste is ook na die toneel uitgeroep, 'n spesiale taakmag is ontplooi en twee lugambulanse is na die toneel gestuur, berig The Guardian.